ސަރުކާރުގައި ރަޖިސްޓަރީ ކޮށްފައި ހުންނަ މީހުންގެ އަމިއްލަ ތަކެތި ދީ ނުވަތަ ވިއްކުމާބެހޭ ޤާނޫނު
(28/76)

ސަރުކާރުގައި ރަޖިސްޓަރީ ކޮށްފައި ހުންނަ މީހުންގެ އަމިއްލަ ތަކެތި ދީ ނުވަތަ ވިއްކޭނީ، ސަރުކާރަށް ނުވަތަ ސަރުކާރާބެހޭ ފަރާތަކަށް ދަރަނީގެ ގޮތުންނާއި އެހެނިހެން ގޮތްގޮތުން ދައްކަންޖެހޭ ފައިސާއެއް އޮތްތޯ ކަމާބެހޭ ފަރާތް ފަރާތުން ބެލުމަށް ފަހުގައެވެ. އަދި އަމިއްލަ ފަރާތަކަށްވެސް ޝަރީޢަތަށް ސާބިތުވެފައިވާ ދަރަންޏެއް އޮތްތޯ، މިނިސްޓްރީ އޮފް ޖަސްޓިސް އެންޑް އިސްލާމިކް އެފާއާޒް އިންނާއި މިނިސްޓްރީ އޮފް ޕަބްލިކް ސޭފްޓީންނާއި ދިވެހިރާއްޖޭގެ ހައިކޯޓުން ބެލުމަށް ފަހުގައެވެ. މިގޮތުން އެފަދަ ތަކެތި ވިއްކާފައި ލިބޭ ފައިސާއަކުން، ފުރަތަމަ ދައްކަން ޖެހޭނީ، މަތީގައިވާގޮތުން ދައްކަން ޖެހިފައިވާ ފަރާތް ފަރާތަށް، އެފަރާތަކަށް ދައްކަން ޖެހިފައިވާ އަދަދެއްގެ ނިސްބަތުންނެވެ.